stanford-oval/wikipedia huggingface dataset:
Kediri
Aiheesta muualla

Wikimedia Commonsissa on kuvia tai muita tiedostoja aiheesta .
About Kediri Regency (englanniksi)
Kathleen Ollerenshaw

| Kathleen Ollerenshaw |
| --- | --- |
 Kathleen Ollerenshaw vuonna 2007.
Henkilötiedot
Syntynyt: 1. lokakuuta 1912 Manchester, Britannia
Kuollut: 10. elokuuta 2014 (101 vuotta) Didsbury, Britannia
Ammatti:  matemaatikko, poliitikko
Kathleen Ollerenshaw (1. lokakuuta 1912 Manchester – 10. elokuuta 2014 Didsbury) oli brittiläinen matemaatikko ja Konservatiivipuolueen poliitikko. Hän oli lapsuudestaan saakka kuulovammainen.
Ollerenshaw valmistui matematiikan tohtoriksi Oxfordin yliopistosta vuonna 1945. Hän osallistui osa-aikaisen opetustoimen ohella aktiivisesti Manchesterin kunnallispolitiikkaan ja toimi kaupungin pormestarina.
Hän sai kaksi lasta: vuonna 1941 syntyneen pojan, Charlesin, sekä vuonna 1946 syntyneen tyttären, Florencen.
Ollerenshawista tehtiin Brittiläisen imperiumin ritarikunnan Dame vuonna 1970, ja hän toimi Manchester Statistical Societyn puheenjohtajana 1979–1981. Hänet tunnettiin myös harrastajatähtitieteilijänä.
Kaunis ja kadotukseen tuomittu

| Kaunis ja kadotukseen tuomittu> The Beautiful and Damned |
| --- | --- |

Alkuperäisteos
Kirjailija:  F. Scott Fitzgerald
Kieli:  englanti
Genre:  romaani
Kustantaja:  Charles Scribner's Sons
Julkaistu:  1922
Suomennos
Kustantaja:  Otava
Sivumäärä:  404
Löydä lisää kirjojaKirjallisuuden teemasivulta
Kaunis ja kadotukseen tuomittu (engl. The Beautiful and damned) on amerikkalaisen F. Scott Fitzgeraldin toinen romaani, joka ilmestyi vuonna 1922.
Romaani kertoo Anthony Patchin, nuoren amerikkalaisen miehen tarinan, sekä tämän ongelmista avioliittonsa, alkoholisminsa ja ikuisen saamattomuutensa kanssa. Kirjassaan Fitzgerald kuvaa pohjoisvaltioiden eliittiä aikaan jolloin "Jazz-aika" alkoi. Kirjan uskotaan perustuvan Fitzgeraldin suhteeseen ja avioliittoon vaimonsa Zeldan kanssa.
Kellokosken yläaste

Entinen Kellokosken yläaste, nykyinen Kellokosken koulun yläkoulu on Tuusulassa sijaitseva yhtenäiskoulun osa, jota käy noin 200 oppilasta. Koulu aloitti toimintansa vuonna 1976, kun vuonna 1961 perustettu Kellokosken yhteiskoulu jaettiin yläasteeksi ja lukioksi. Perusasteen 7.−9. luokkien opetusta antavan koulun rehtorina toimii Jyrki Aronen.
Kathleen Hersey

| Mitalit> Maa:   Yhdysvallat.Naisten uinti.Pan-Amerikan kisat  | Mitalit> Maa:   Yhdysvallat.Naisten uinti.Pan-Amerikan kisat  | Mitalit> Maa:   Yhdysvallat.Naisten uinti.Pan-Amerikan kisat  | Maa:   Yhdysvallat> Naisten uinti. |
| --- | --- | --- | --- |
|  Kultaa | Rio de Janeiro 2007 | 100 m perhosuinti |  |
|  Kultaa | Rio de Janeiro 2007 | 200 m perhosuinti |  |
|  Kultaa | Rio de Janeiro 2007 | 400 m sekauinti |  |
|  Kultaa | Rio de Janeiro 2007 | 4×100 m sekauinti |  |
| Tyynenmeren-mestaruuskilpailut  | Tyynenmeren-mestaruuskilpailut  | Tyynenmeren-mestaruuskilpailut  |  |
|  Pronssia | Irvine 2010 | 200 m perhosuinti |  |
Kathleen Elizabeth Hersey (s. 21. helmikuuta 1990 Athens, Georgia, Yhdysvallat) on yhdysvaltalainen uimari.
Pekingin olympialaisissa 2008 Hersey sijoittui 200 metrin perhosuinnissa kahdeksanneksi. Vuoden 2007 Pan-Amerikan kisoissa hän voitti neljä kultamitalia ja Tyynenmeren-mestaruuskilpailuissa 2010 yhden pronssimitalin.
Kathleen Herles

| Kathleen Herles |
| --- | --- |

Henkilötiedot
Syntynyt: 13. marraskuuta 1990 (ikä 33)  New York, New York
Näyttelijä
Aktiivisena:  2000–
Aiheesta muualla
IMDb 
Kathleen Herles (s. 13. marraskuuta 1990 New York, New York) on yhdysvaltalainen ääninäyttelijä, joka tunnetaan animaatiosarjasta Seikkailija Dora, jossa hän ääninäytteli päähenkilö Doraa tuotantokausina 2000–2004.
Katharina Dürr

Katharina Dürr
Katharina Dürr (s. 28. heinäkuuta 1989) on saksalainen alppihiihtäjä. Dürr on syntynyt Germeringissä ja on erikoistunut pujotteluun.
Junioreiden MM-kisoissa Dürr saavutti pujottelussa hopeaa vuonna 2007. Alppihiihdon maailmancupissa Dürr kilpaili ensimmäisen kerran Lienzin pujottelussa 29. joulukuuta 2007, sijoittuen 26:nneksi. Alppihiihdon maailmancupissa hän on sijoittunut parhaimmillaan viidenneksi Flachaun pujottelussa kaudella 2009–2010.
Aiheesta muualla

Katharina Dürrin kotisivut (Arkistoitu – Internet Archive)
Keittiömestari

Keittiömestari Chef Kene ihailee työnsä tuloksia
Keittiömestari on ravintolakeittiön tai muun suurkeittiön esimiehen ammattinimike. Aikoinaan nimikettä saivat käyttää vain ravintolakeittiön toiminnasta vastaavat henkilöt. Ruokapalvelutoimintojen monipuolistuessa nimikkeen käyttö on yleistynyt ravintola- ja catering-aloilla erittäin paljon. Titteli itsessään viittaa käsityöläisyyden aikakauteen ja vanhaan mestari-oppipoika -järjestelmään. Mestarin arvonimen saavuttaneet henkilöt olivat tuolloin alansa huippuammattilaisia. Heidän tehtävänään oli johtaa työtä ja siirtää tietotaitoaan alaisille eli kisälleille. Ammattikunta eli kilta valvoi käytännön työssä tapahtuvaa koulutusta.
Keittiömestarin lähin esimies voi olla esimerkiksi ravintolapäällikkö tai suuremmissa yksiköissä erillinen keittiöpäällikkö. Keittiöpäällikkö on yleensä keittiömestari, jolla on tulosvastuu oman yksikkönsä toiminnasta. Keittiöpäällikön alaisena voi työskennellä useita eritasoisia keittiömestareita, kokkeja ja muuta keittiön henkilökuntaa. Työnkuva on laajentunut vuosien saatossa erittäin paljon. Kädentaitojen ja esimiestaitojen rinnalle on noussut tarve hallita haastavia liikkeenjohdollisia asioita.
Nykyisin ravintolakeittiön esimiehen tehtäviä hoitavalla henkilöllä voi olla esimerkiksi ruoanvalmistukseen suuntautuneen restonomin (amk) tutkinto tai vanhamuotoinen opistoasteen esimiestutkinto. Keittiöesimiehenä toimivat henkilöt voivat suorittaa myös kansainvälisen keittiömestaritutkinnon. Tutkinnon tarkoituksena on todentaa yhdenvertaisesti keittiömestareiden osaaminen kansainvälisellä tasolla. CEC (Certified Executive Chef) ja CMC (Certified Master Chef) tutkintoihin valmentavaa koulutusta tarjottiin esimerkiksi Haaga-Helia ammattikorkeakoulussa syksyllä 2008 käynnistyneessä koulutusohjelmassa (restonomi, (AMK)). Keittiömestareiden etujärjestönä Suomessa toimii vuonna 1950 perustettu Suomen Keittiömestarit ry.
Kuuluisia keittiömestareita ovat muiden muassa Auguste Escoffier, Paul Bocuse, Gordon Ramsay ja Thomas Keller sekä suomalaisista Eero Mäkelä, Martti Lehtinen, Jaakko Kolmonen, Keijo Olander ja Hans Välimäki.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen Keittiömestarit ry:n kotisivut
Kunkoululoppuu.fi / Keittiömestari (youtube.com)
Haaga-Helia ammattikorkeakoulu - Keittiömestari Jo­seph Youssefin tarina (youtube.com)
Kazumi Takada

| Henkilötiedot |
| --- | --- | --- |
Koko nimi: Kazumi Takada
Syntymäaika: 28. kesäkuuta 1951
Syntymäpaikka: Shizuoka, Japani
Kuolinaika: 1. lokakuuta 2009 (58 vuotta)
Kansalaisuus:  Japani
Pelipaikka: Hyökkääjä
Pituus: 169 cm
Seurat
| Vuodet | Seura | O (M) |
| 1971–1979 | Mitsubishi Motors | 128 (25) |
Maajoukkue
| 1970–1975 | Japani | 16 (0) |
 Seurajoukkueuran tilastot kattavat vain kansalliset sarjat.
Kazumi Takada (jap. 高田 一美, Takada Kazumi; 28. kesäkuuta 1951 Shizuoka – 1. lokakuuta 2009) oli japanilainen jalkapalloilija.
Jalkapallomaajoukkue

Takada debytoi Japanin maajoukkueessa joulukuussa 1970. Hän on pelannut 16 maaottelua.
Aiheesta muualla

National Football Teams
Kaunis muisto

| Kaunis muisto> Ett Vackert minne |
| --- | --- |
Ohjaaja:  Per-Olof Strandberg
Käsikirjoittaja:  Kim Sirenius Gun Sirenius Per-Olof Strandberg
Tuottaja:  Per-Olof Strandberg
Säveltäjä:  Kim Sirenius
Kuvaaja:  Per-Olof Strandberg
Leikkaaja:  Per-Olof Strandberg
Pääosat:   Gun Sirenius  Kid Wegelius  Kim Sirenius 
Valmistustiedot
Valmistusmaa:  Suomi
Tuotantoyhtiö:  Per-Olof Strandberg
Ensi-ilta:  2. joulukuuta 1977
Kesto:  74 minuuttia
Alkuperäiskieli:  ruotsi
Aiheesta muualla
IMDb 
Elonet
Infobox OKNimi-testi OK: 
Kaunis muisto on Per-Olof Strandbergin ohjaama, kuvaama, leikkaama ja tuottama suomalainen draamaelokuva vuodelta 1977. Elokuva on ainut suomessa teatterilevityksen saanut 8 mm:n elokuva.
Elokuvassa nuori avopari Peg ja Kaj lähtevät mökille yhdessä ystävänsä Dickin kanssa. Mökille saapuu myös muita heidän tuttaviaan. Mökillä nuoret päätyvät keskustelemaan elämästä sekä ihmissuhteista.
Näyttelijät

| 0 | 1 | 2 |
| --- | --- | --- |
|  Gun Sirenius  | … |  Peg   |
|  Kid Wegelius  | … |  Kaj   |
|  Kim Sirenius  | … |  Dick   |
|  Per Saris  | … |  Mikael   |
|  Kristina Marttinen  | … |  Mikaela   |
|  Pia Alén  | … |  Marina   |
|  Tomas Berghäll  | … |  Juha   |
|  Ulla Swens  | … |  Christel   |
|  Jan-Olof Grönholm  | … |  kauppias   |
Kauko Sorjonen

Kauko Sorjonen (s. 1942 Punkaharju) on suomalainen yritysjohtaja ja kulttuurimesenaatti.
Kauko Sorjonen on Kopijyvä Oy:n, Kauko Sorjosen säätiön ja Minerva Kustannus Oy:n perustaja ja niiden hallitusten pitkäaikainen puheenjohtaja.  Sorjonen myi vuonna 1977 perustamansa Kopijyvä Oy:n vuonna 2008 monialakonserni Panostajalle.
Vuodesta 1998 Kauko Sorjosen säätiö on jakanut avustuksia rakennussuojelulle, musiikille, kirjallisuudelle, kuvataiteelle ja tutkimukselle.
Se on pelastanut monia vanhoja rakennuksia sekä Jyväskylän seudulla että Pohjois-Suomessa.
Kunnianosoituksia

Kauko Sorjonen sai kotiseutuneuvoksen arvonimen vuonna 1993.
Jyväskylän yliopiston humanistinen tiedekunta myönsi 10. kesäkuuta 2000 Kauko Sorjoselle filosofian kunniatohtorin arvonimen.
Aiheesta muualla

Kauko Sorjosen säätiö
YLE uutiset: Kulttuurimesenaatti Kauko Sorjonen pelastaa Särestöniemi-museon
Kellokumpu

Kellokumpu on suomalainen sukunimi, joka on muun muassa seuraavilla henkilöillä:
Helmi Kellokumpu (s. 1925), kirjailija
Martti Kellokumpu (s. 1963), entinen freestylehiihtäjä, Ritva Kellokummun poika
Maija Kellokumpu (1892–1935), taiteilija
Ritva Kellokumpu (o.s. Penttilä, 1936–2023), muotitaiteilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Keltasiipiaratti

| Keltasiipiaratti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Alaheimo::  Arinae
Tribus::  Arini
Suku::  Suomuaratit Pyrrhura
Laji::  hoffmanni
Kaksiosainen nimi
 Pyrrhura hoffmanni  (Cabanis, 1861) 

Katso myös
   Keltasiipiaratti Wikispeciesissä   Keltasiipiaratti Commonsissa 
Infobox OKNimi-testi OKIUCN-testi OK: 
Keltasiipiaratti (Pyrrhura hoffmanni) on Costa Ricassa ja Länsi-Panamassa elävä papukaija. Siitä tunnetaan kaksi alalajia. Lajin holotyypin kuvaili Jean Cabanis Costa Ricasta 1861.
Aiheesta muualla

Laji.fi: Keltasiipiaratti (Pyrrhura hoffmanni)
iNaturalist: Keltasiipiaratti (Pyrrhura hoffmanni)
UniProt: Taxonomy - Pyrrhura hoffmanni (Sulphur-winged parakeet) (englanniksi)
ITIS: Pyrrhura hoffmanni (englanniksi)
Global Biodiversity Information Facility (GBIF): Pyrrhura hoffmanni (englanniksi)
Katharina Molitor

| Mitalit | Mitalit | Mitalit |  |
| --- | --- | --- | --- |
|  Katharina Molitor vuonna 2011. |  Katharina Molitor vuonna 2011. |  Katharina Molitor vuonna 2011. |  |
Maa:   Saksa
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Peking 2015 | keihäänheitto |  |
Katharina Molitor (s. 8. marraskuuta 1983 Bedburg, Länsi-Saksa) on saksalainen keihäänheittäjä, joka edustaa TSV Bayer 04 Leverkusen -seuraa.
Molitor voitti maailmanmestaruuden Pekingissä 2015 ennätystuloksellaan 67,69. Tulos syntyi viimeisellä kierroksella ja ohitti kiinalaisen Lü Huihuin. MM-kisoissa 2011 Daegussa Molitor sijoittui finaalissa viidenneksi ja Lontoossa 2017 seitsemänneksi. Hän on kilpaillut kaksissa kesäolympialaisissa, 2008 ja 2012. Molemmissa olympialaisissa hän on selviytynyt finaaliin, vuonna 2008 hän oli seitsemäs ja vuonna 2012 kuudes. EM-kilpailuissa hän on sijoittunut neljänneksi Barcelonassa 2010 ja Amsterdamissa 2016, viidenneksi Helsingissä 2012 ja yhdeksänneksi Zürichissä 2014. Alle 23-vuotiaiden EM-kisoissa Erfurtissa 2005 Molitor heitti hopeaa.
Saksan-mestaruuskilpailuissa Molitor on voittanut kultaa vuosina 2010, 2015 ja 2017 ja lisäksi sijoittunut neljästi hopealle (2011, 2014, 2016, 2018) ja kolmesti pronssille (2009, 2012, 2013).
Molitor on 182 senttimetriä pitkä ja painaa 76 kilogrammaa.
Kausien parhaat heitot

2000 – 42,94
2001 – 48,53
2002 – 49,01
2003 – 48,03
2004 – 50,94
2005 – 57,01
2006 – 57,58
2007 – 58,87
2008 – 61,74
2009 – 62,69
2010 – 64,53
2011 – 64,67
2012 – 63,20
2013 – 63,55
2014 – 63,40
2015 – 67,69
2016 – 63,20
2017 – 65,37
2018 – 61,91
Käännös suomeksi
Ketjusilta

Ketjusilta voi tarkoittaa seuraavia:
ketjuriippusilta, joka on yksi riippusillan alatyyppi
Széchenyin ketjusilta Budapestissa
Chain Bridge, Potomacjoen ylittänyt ketjuriippusilta (1808–1852) Little Fallsissa Washingtonin hallintopiirissä ja sen paikalla nykyisin oleva silta, joka ei kuitenkaan ole ketjusilta
Nikolain ketjuriippusilta Kiovassa Dnepr-joen yli (1855–1941).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ketjusilta”, voi hakea sivunnimihaulla, laajalla sivunnimihaulla tai tekstihaulla.
Kentarō Haneda

Kentarō Haneda (jap. 羽田 健太郎; 12. tammikuuta 1949 – 2. kesäkuuta 2007) oli japanilainen pianisti ja säveltäjä. Hän syntyi Tokiossa, valmistui Toho Gakuenin musiikkikoulusta ja oli vierailevana professorina Tokion musiikkikorkeakoulussa. Hän tuli tunnetuksi anime- ja pelimusiikistaan, muun muassa Wizardryn musiikista.
Haneda oli vuonna 1981 ehdolla Japanin akatemian palkinnon saajaksi. Hän kuoli maksasyöpään.
Aiheesta muualla

Kentarō Haneda Internet Movie Databasessa. (englanniksi)
Ketjuuntuminen

Kaksi saman linjan bussia ketjussa Lontoon Hackneyssa.
Ketjuuntuminen on joukkoliikenteen ilmiö, jossa useampi samaa linjaa liikennöivä juna tai linja-auto päätyy ajamaan ketjussa peräkkäin tarkoitetun vuorovälin sijasta. Tällöin asemalla tai pysäkillä odottavien matkustajien keskimääräinen odotusaika pitkittyy.
Ketjuuntumisilmiö johtuu pitkälti myöhästyneelle kulkuvälineelle tulevasta suuremmasta matkustajamäärästä. Junan tai linja-auton mistä tahansa syystä myöhästyessä sen edessä olevalle linjaosuudelle ehtii kertyä tavanomaista enemmän odottavia matkustajia, mikä hidastaa asiointia asemilla tai pysäkeillä. Seuraavan linjaa liikennöivän kulkuneuvon edessä olevalle osuudelle puolestaan kertyy tavanomaista vähemmän matkustajia, sillä edeltävä myöhästynyt kulkuneuvo on poiminut mukaansa niitäkin matkustajia, jotka eivät olisi ehtineet ajoissa olleeseen vuoroon. Myöhästyneen junan tai linja-auton hidastuminen ja sen perässä tulevien kulkuneuvojen nopeutuminen saavat kulkuneuvot lähestymään toisiaan aiheuttaen ketjuuntumisen.
Ketjuuntumista voidaan välttää pitämällä liikennevälineiden vuorovälit tasaisina pakottamalla ne viipymään asemilla tai pysäkeillä aina määrätyn ajan matkustajien määrästä riippumatta.  Pysäkkejä, joilla liikenneväline viipyy ketjuuntumisen välttämiseksi, kutsutaan ajantasauspysäkeiksi.
Kesyttömät etsivät

| Kesyttömät etsivät> Los detectives salvajes |
| --- | --- |

Alkuperäisteos
Kirjailija:  Roberto Bolaño
Julkaistu:  1998
Suomennos
Suomentaja:  Einari Aaltonen
Kustantaja:  Sammakko
Julkaistu:  2009
Sivumäärä:  647
ISBN:  978-952-483-119-2
Löydä lisää kirjojaKirjallisuuden teemasivulta
Kesyttömät etsivät (alkup. Los detectives salvajes) on chileläis-espanjalaisen Roberto Bolañon kirjoittama romaani. Vuonna 1998 ilmestynyttä Kesyttömät etsivät -teosta pidetään hänen toisena päätyönään romaanin 2666 ohella. Kesyttömät etsivät sai ilmestymisvuonnaan arvostetut Herralde- ja Romulo Gallegos -kirjallisuuspalkinnot. Kirjan keskeiset aiheet liittyvät maanalaiseen kirjallisuusliikkeeseen, runoihin ja kadonneen runoilijattaren etsintään.
Kirjan on suomentanut Einari Aaltonen. Joulukuussa 2009 suomennoksen on kustantanut Kustannusosakeyhtiö Sammakko.
Kari Peitsamo Revival

| Kari Peitsamo Revival> Tiedot |
| --- | --- |
Toiminnassa:  1981–1984
Tyylilaji:  rock
Kotipaikka:  Nokia
Laulukieli:  suomi
Entiset jäsenet:  Kari Peitsamo, laulaja, kitaristi   Harri Siirtola, bassokitaristi (1981–1982)  Pete Viteli, bassokitaristi (1983–1984)  Käki Mäki, kitaristi (1983)  Yrjö Majamaa, rumpali  
Levy-yhtiö:  Poko Rekords  
Infobox OKNimi-testi OK: 
Kari Peitsamo Revival oli suomalaismuusikko Kari Peitsamon johtama rock-yhtye, joka oli toiminnassa vuosina 1981–1984. Yhtye julkaisi kolme CCR- ja Status Quo -covereita sisältävää albumia sekä viisi singleä Poko Rekordsin kautta.
Julkaisut > Albumit

Jokivarren jytäorkesteri (1982)
Pieni suuri show (1983)
Rokkiletti (1984)
Julkaisut > Kokoelmat

Poko klassikot (minialbumi, 1987)
Jytäorkesteri tulee taas (1993)
Julkaisut > Singlet

Sekamelska / Takaisin Nokialle (KPRS 102, 1982)
Onnenpoika / Musta pörssi (KPRS 106, 1982)
Jytäorkesteri tulee taas / Jos vain valon nähdä saan (KPRS 111, 1982)
Rock And Roll / Valtatie (KPRS 118, 1983)
Rokaten ympäri maailman / Caroline (KPRS 121, 1983)
Aiheesta muualla

Kari Peitsamon kotisivut
Kari Peitsamo MySpace-sivustolla
Kantatie 41

Kantatie 41 on Aurasta Huittisiin johtava kantatie. Tien pituus on 61 kilometriä.
Kantatie 41 eroaa Turun koillispuolella Aurassa valtatiestä 9. Tie kulkee Pöytyän Riihikosken, Oripään kuntakeskuksen, Loimaan Virttaan kylän ja Vampulan kirkonkylän ohi ennen saapumistaan Huittisten keskustaan. Huittisissa tie päättyy valtateiden 2 ja 12 liittymään.
Tie on kaksikaistainen ja hyvätasoinen. Yhdessä valtatien 12 kanssa se muodostaa vaihtoehtoisen reitin valtatielle 9 Turun ja Tampereen välillä.
Tiellä on ilmavoimien käyttämä lentokoneiden varalaskupaikka Loimaan alueella Virttaankankaalla. Myös Alastaron moottorirata sijaitsee aivan kantatien tuntumassa.
Reitti ja yhteydet

Kantatie 41 kulkee seuraavien kuntien ja taajamien/kylien kautta
Aura
Aura (vt 9 E63)
Pöytyä
Auvainen
Riihikoski
Pöytyä kk
Oripää
Oripää (st 210)
(Loimaa)
Virttaa (st 213)
(Säkylä)
Huittinen
Vampula
(st 212)
Huittinen (vt 2, vt 12)
Historiaa

Vuoden 1938 tienumerointijärjestelmässä Auran ja Huittisten välinen tie oli osa valtatietä 9. Tuolloin tien linjaus tosin poikkesi jonkin verran nykyisestä. Nykyinen tie on rakennettu 1960-luvulla. Valtatie 9:n nykyisen, Loimaan kautta kulkevan linjauksen valmistuttua Auran ja Nokian välinen entinen valtatie 9 nimettiin kantatieksi 41. Vuoden 1996 tienumerouudistuksessa valtatietä 12 jatkettiin Tampereelta Huittisten kautta Raumalle, ja kantatie 41 typistyi Auran ja Huittisten väliseksi tieksi.
Keittiötarinoita

| Keittiötarinoita> Salmer fra kjøkkenet |
| --- | --- |

Ohjaaja:  Bent Hamer
Käsikirjoittaja:   Bent Hamer  Jörgen Bergmark 
Tuottaja:  Bent Hamer
Säveltäjä:  Hans Mathisen
Kuvaaja:  Philip Øgaard
Leikkaaja:  Pål Gengenbach
Tuotantosuunnittelija:  Billy Johansson
Pukusuunnittelija:  Karen Fabritius Gram
Pääosat:   Joachim Calmeyer  Tomas Norström  Bjørn Floberg  Reine Brynolfsson  Sverre Anker Ousdal  Leif Andrée 
Valmistustiedot
Valmistusmaa:  Ruotsi, Norja
Tuotantoyhtiö:  BulBul Film Bob Film Sweden
Ensi-ilta:  2003
Kesto:  96 min
Alkuperäiskieli:  norja ruotsi
Aiheesta muualla
IMDb 
Elonet
AllMovie
Svensk Filmdatabas
Infobox OKNimi-testi OK: 
Keittiötarinoita (Salmer fra kjøkkenet) on vuonna 2003 ensi-iltansa saanut Bent Hamerin ohjaama ruotsalais-norjalainen elokuva.
Juoni

1950-luvulle sijoittuvassa draamakomediassa Ruotsin ”Kotitalouksien tutkimuslaitos” suuntaa perheenemäntien jälkeen huomionsa yksinasuviin miehiin. Niinpä joukko ruotsalaisia tutkijoita tulee matkailuvaunuineen ja laitteineen tutkimusmatkalle Norjan poikamiestalouksiin. Jokainen tutkija saa oman tutkimuskohteen, jonka keittiössä heidän on määrä istua hiljaa ja dokumentoida tapahtumia ja yöt nukkua matkailuvaunussa. Vaikka kaikki yhteydenpito tutkijan ja tutkittavan välillä on kiellettyä, Isakin ja tutkija Folken välillä syttyy kuitenkin ystävyys.
Elokuvan idea perustuu 1950-luvulla Ruotsissa tehtyihin samantapaisiin perheenemäntien työntutkimuksiin, joissa tutkija tuli kotiin tarkkailemaan, mutta hänen kanssaan ei saanut kommunikoida.
Arvioita

Turun Sanomien Päivi Valotien mielestä Keittiötarinoita raapaisee komediapintansa alla myös isompia teemoja. ”Tärkeilevien tutkijoiden kautta ruumiillistuva byrokraattinen pilkunviilaus tehdään varsin naurettavaksi. Toisaalla ymmärrystä annetaan omintakeisten peräkammarinpoikien edustamille maan hiljaisille, joita etelän herrat ja markkinamiehet yrittävät parhaansa mukaan joskin onnistumatta muokata omiin kaavoihinsa sopiviksi eurokansalaisiksi.”
Kathleen Kenyon

Kathleen Mary Kenyon (5. tammikuuta 1906 – 24. elokuuta 1978) oli brittiläinen arkeologi, joka suoritti kaivauksia Jerikossa ja Jerusalemissa. Hän johti Tell es-Sultanin, muinaisen Jerikon kaivauksia 1952–1958. Kenyonia on kutsuttu viime vuosisadan vaikutusvaltaisimmaksi arkeologiksi.
Kathleen Kenyon
Kathleen Kenyon
Kenyon oli ensimmäinen nainen Oxford Archaeological Societyn puheenjohtajana. Vuosina 1937–1946 hän toimi Lontoon yliopiston arkeologisen instituutin johtajana, ja vuonna 1973 hän sai Britannian imperiumin arvonimen Dame. Vuosien 1930 ja 1940 välillä toisen maailmansodan aikana Kenyon työskenteli paitsi käynnissä olevissa kaivauksissa Englannissa, myös muinaisen Samarian kaupungin alueella, sekä Sabrathassa, Libyassa. Hän toimi tuolloin usein myös luennoitsijana Lontoon yliopiston arkeologian instituutissa. Sodan ajan Kenyon palveli Punaisen Ristin divisioonan komentajana Lontoon Hammersmithissa.
Kenyonin vaikutusta olivat muun muassa maatalouden alkamisen ajankohdan vakiinnuttaminen noin 7000 eaa, aikaan, jolta myös massiivinen kivimuuri ja suuri torni ovat peräisin. Hänen merkittäviin löydöksiinsä kuuluvat myös brittiläisen arkkitehtuurin 7. vuosituhannelta, ja erityisen havainnollistava esimerkki hänen huolellisesta kaivaustekniikasta ovat 7. vuosisadalta paljastuneet, ihmisen kallojen ympärille valetut muotokuvaveistokset.
Aiheesta muualla

Lönnqvist, Minna (2008) "Kathleen M. Kenyon 1906 - 1978, A hundred years after her birth,The formative years of a female archaeologist: From socio-politics to the stratigraphical method and the radiocarbon revolution in archaeology," in Proceedings of the 5th International Congress on the Archaeology of the Ancient Near East, Madrid, April 3–8, 2006, ed. by Joaquín Mª Córdoba, Miquel Molist, Mª Carmen Pérez, Isabel Rubio, Sergio Martínez, UAM Ediciones: Madrid 2008, Vol. II, pp. 379–414.
Kathleen Kennedy

Kathleen Kennedy San Diegon Comic-Conissa 2015.
Kathleen Kennedy (s. 5. kesäkuuta 1953 Berkeley) on yhdysvaltalainen elokuvatuottaja. Hän on ollut viidesti ehdolla Oscar-palkinnon saajaksi.
Kennedy toimi ensimmäistä kertaa elokuvatuottajana vuonna 1982 E.T.-elokuvassa.  Samalla alkoi myös hänen edelleen jatkuva yhteistyönsä Steven Spielbergin kanssa. Kennedy perusti vuonna 1982 yhdessä Spielbergin ja aviopuolisonsa, tuottaja ja ohjaaja Frank Marshallin, kanssa tuotantoyritys Amblin Entertainmentin.
Kennedy tuotti vuonna 2015 ensi-iltansa saaneen elokuvan Star Wars: The Force Awakens yhdessä J. J. Abramsin ja Bryan Burkin kanssa. Hän tuotti myös vuonna 2016 ensi-iltansa saaneen Tähtien sota -universumiin sijoittuvan elokuvan Rogue One: A Star Wars Story.
Kennedyllä on aviomiehensä kanssa kaksi lasta.
Aiheesta muualla

Kathleen Kennedy Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Kathleen Kennedy
Käännös suomeksi